CELEX: C2004/228/13
Language: sl
Date: 2004-09-11 00:00:00
Title: Sodba Sodišča (prvi senat) z dne 15. julija 2004 v zadevi C-365/02 (predlog za sprejem predhodne odločbe Korkein hallinto-oikeus): Marie Lindfors (Direktiva 83/183/EGS — Prenos prebivališča iz ene države članice v drugo — Taksa, obračunana pred registracijo vozil in davek za ceste)

11.9.2004   
            
            
               SL
            
            
               Uradni list Evropske unije
            
            
               C 228/7
            
         
      SODBA SODIŠČA
   
   (prvi senat)
   z dne 15. julija 2004
   v zadevi C-365/02 (predlog za sprejem predhodne odločbe Korkein hallinto-oikeus): Marie Lindfors (1)
   
   (Direktiva 83/183/EGS - Prenos prebivališča iz ene države članice v drugo - Taksa, obračunana pred registracijo vozil in davek za ceste)
   (2004/C 228/13)
   Jezik postopka: finščina
   V zadevi C-365/02, katere predmet je predlog Korkein hallinto-oikeus (Finska) naslovljen na Sodišče, naj na podlagi člena 234 ES v postopku v glavni stvari, ki ga je sprožila Marie Lindfors, izda predhodno odločbo o razlagi člena 1 Direktive Sveta 83/183/EGS z dne 28. marca 1983 o davčnih oprostitvah, ki veljajo za končni uvoz osebne lastnine posameznikov iz države članice (UL L 105, str. 64), je Sodišče (prvi senat), v sestavi P. Jann, predsednik senata, A. Rosas in S. von Bahr, sodnika, R. Silva de Lapuerta, sodnica in K. Lenaerts, (poročevalec), generalna pravobranilka: C. Stix-Hackl, sodni tajnik: H. von Holstein, namestnik sodnega tajnika, dne 15. julija 2004 razglasilo sodbo, katere izrek se glasi kot sledi:
   Člen 1 Direktive Sveta 83/183/EGS z dne 28. marca 1983 o davčnih oprostitvah, ki veljajo za končni uvoz osebne lastnine posameznikov iz države članice se razlaga tako, da je v primeru prenosa prebivališča iz ene države članice v drugo lastniku avtomobila dopustno naložiti plačilo takse, določene z autoverolaki (1482/1994) (zakon o davkih na avtomobile), plačljive pred registracijo vozila oziroma davka za ceste v državi članici, v katero je lastnik prenesel prebivališče. Kljub temu pa mora predložitveno sodišče v luči zahtev iz člena 18 ES paziti na to, ali nacionalno pravo, ki ga uporabi, ko gre za to takso, zagotavlja, da tak lastnik ni v manj ugodnem položaju od državljanov s stalnim prebivališčem v zadevni državi članici in v primeru, da se to zgodi, ali je takšno različno obravnavanje upravičeno z objektivnimi razlogi, ki niso odvisni od prebivališča zadevnih oseb in so sorazmerni z legitimnim ciljem, ki ga zasleduje nacionalno pravo.
   
      (1)  UL C 323, 21.12.2002.